

PROJEKTS uz 17.07.2025.

domē: 24.07.2025.

sagatavotājs: Everita Kāpa

ziņotājs: Everita Kāpa

LĒMUMS

Ādažos, Ādažu novadā

2025. gada 24. jūlijā **Nr.**«DOKREGNUMURS»

**Par** **Lauksaimniecības zemes darījumu komisijas izveidošanu**

Ministru kabineta 2014. gada 2. decembra noteikumu Nr. 748 „Noteikumi par lēmuma pieņemšanu darījumiem ar lauksaimniecības zemi” (turpmāk – Noteikumi) 16. punktā un Ādažu novada pašvaldības 2022. gada 23. novembra nolikuma Nr. 38 “Lauksaimniecības zemes darījumu komisijas nolikums” (turpmāk – Nolikums) 9. punktā noteikts, ka pašvaldības dome izveido Lauksaimniecības zemes darījumu komisiju (turpmāk – Komisija) vismaz 5 locekļu sastāvā, apstiprinot tās vārdisko sastāvu un Komisijas priekšsēdētāju.

Atbilstoši Pašvaldību likuma 10. panta pirmās daļas 10. punktam dome ieceļ amatā amatpersonas normatīvajos aktos paredzētajos gadījumos, bet likuma 53. panta pirmā daļa nosaka, ka atsevišķu pašvaldības funkciju vai uzdevumu veikšanai var iesaistīt sabiedrības pārstāvjus, iekļaujot tos komisijās, kā arī komisiju sastāvā var iekļaut domes deputātus. Likuma 53. panta otrā daļa nosaka, ka komisijas izveidošanas nepieciešamību, sastāvu un darba organizāciju nosaka likums, domes lēmums vai domes pieņemts nolikums.

Visi Komisijas locekļi uzskatāmi par valsts amatpersonām atbilstoši likuma “Par interešu konflikta novēršanu valsts amatpersonu darbībā” (turpmāk – Likums) 4. panta otrajai daļai, kas noteic, ka par valsts amatpersonām uzskatāmas arī personas, kurām pildot amata pienākumus publiskas personas institūcijās saskaņā ar normatīvajiem aktiem ir tiesības izdot administratīvus aktus.

Likuma 7. panta sestā daļa noteic, ka Likuma 4. panta otrajā daļā minētā amatpersona, kurai šajā pantā vai citā likumā nav noteikti īpaši amata savienošanas nosacījumi, papildus šā likuma [6.](https://likumi.lv/ta/id/61913#p6) panta ceturtajā daļā noteiktajam var savienot valsts amatpersonas amatu tikai ar amatu arodbiedrībā, citu amatu, uzņēmuma līguma, pilnvarojuma izpildi vai saimniecisko darbību individuālā komersanta statusā vai reģistrējoties Valsts ieņēmumu dienestā kā saimnieciskās darbības veicējam saskaņā ar likumu "[Par iedzīvotāju ienākuma nodokli](https://likumi.lv/ta/id/56880-par-iedzivotaju-ienakuma-nodokli)", ja šī savienošana nerada interešu konfliktu un ir saņemta attiecīgās publiskas personas iestādes vadītāja vai viņa pilnvarotas personas rakstveida atļauja.

Likuma 8.¹ panta 4¹. daļa noteic, ja institūcija, kas ieceļ, ievēlē vai apstiprina personu valsts amatpersonas amatā, ir tā pati, kura saskaņā ar šā Likuma 7. panta attiecīgās daļas noteikumiem lemj par atļauju savienot valsts amatpersonas amatu ar citiem amatiem, pamatojoties uz personas sniegto informāciju, jautājumu par atļauju savienot amatus izlemj, arī ieceļot, ievēlot vai apstiprinot personu attiecīgajā amatā. Šādā gadījumā nav nepieciešamas citas atļaujas attiecīgo amatu savstarpējai savienošanai. Šā panta piektajā daļā minētos jautājumus izvērtē un atspoguļo lēmumā par iecelšanu, ievēlēšanu vai apstiprināšanu amatā.

Visi minētie Komisijas locekļi ir valsts amatpersonas atbilstoši Likuma 4. panta pirmās daļas 15. un 16. punktam, kā arī 4. panta otrajai daļai.

Izvērtējot Komisijas locekļu pienākumus var secināt, ka amatu savienošana tiem neradīs interešu konflikta situāciju, nebūs pretrunā ar valsts amatpersonai saistošām ētikas normām, kā arī tā nekaitēs amatpersonas tiešo pienākumu veikšanai.

Neskatoties uz doto atļauju savienot amatus, minētajām amatpersonām ir pienākums jebkurā brīdī izvērtēt interešu konflikta iespējamību un rīcības atbilstību amatpersonas ētikas normām, ja, pildot iepriekš minētos pienākumus, pastāv iespēja, ka persona var nonākt interešu konfliktā, kā arī atteikties no amata pienākumu veikšanas vai valsts amatpersonas amata savienošanas visos gadījumos, kad ētisku apsvērumu dēļ varētu tikt apšaubīta tās darbības objektivitāte un neitralitāte.

Pamatojoties uz Ministru kabineta 2014. gada 2. decembra noteikumiem Nr. 748 „Noteikumi par lēmuma pieņemšanu darījumiem ar lauksaimniecības zemi”, Pašvaldību likuma 10. panta pirmās daļas 10. punktu un 53. panta pirmo un otro daļu, likuma “Par interešu konflikta novēršanu valsts amatpersonu darbībā” 4. panta otro daļu, 7. panta ceturto un sesto daļu, 8.¹ panta 4¹. daļu, kā arī Ādažu novada pašvaldības 2022. gada 23. novembra nolikuma Nr. 38 “Lauksaimniecības zemes darījumu komisijas nolikums” 9.  un 10. punktu, Ādažu novada pašvaldības dome

**NOLEMJ:**

1. Apstiprināt Ādažu novada pašvaldības Lauksaimniecības zemes darījumu komisiju (turpmāk – Komisija) šādā sastāvā:
   1. Diāna ČŪRIŠKA, Centrālās pārvaldes Nekustamā īpašuma nodaļas vadītāja;
   2. Nataļja KRASNOVA, Centrālās pārvaldes Ādažu novada dzimtsarakstu nodaļas vadītāja;
   3. Jānis VAIVADS, pašvaldības domes priekšsēdētājas vietnieks pašvaldības funkciju jautājumos;
   4. Volli Kukk, Centrālās pārvaldes Nekustamā īpašuma nodaļas nekustamā īpašuma un zemes lietošanas speciālists;
   5. Miķelis CINIS, Centrālās pārvaldes Teritorijas plānošanas nodaļas teritorijas plānotājs.
2. Apstiprināt Diānu ČŪRIŠKU par Komisijas priekšsēdētāju.
3. Atļaut:
   1. Diānai ČŪRIŠKAI savienot Komisijas priekšsēdētājas amatu ar Nekustamā īpašuma nodaļas vadītājas amatu;
   2. Nataļjai KRASNOVAI savienot Komisijas locekļa amatu ar Ādažu novada dzimtsarakstu nodaļas vadītājas amatu;
   3. Jānim VAIVADAM savienot Komisijas locekļa amatu ar domes priekšsēdētājas vietnieka pašvaldības funkciju jautājumos amatu;
   4. Miķelim CINIM savienot Komisijas locekļa amatu ar Teritorijas plānotāja amatu;
   5. Volli KUKK savienot Komisijas locekļa amatu ar Nekustamā īpašuma un zemes lietošanas speciālista amatu.
4. Ar šī lēmuma spēkā stāšanos spēku zaudē Ādažu novada domes 2021. gada 27. jūlija lēmums Nr. 19 “Par Lauksaimniecības zemes darījumu komisijas izveidošanu”.
5. Centrālās pārvaldes Personāla nodaļai informēt Valsts ieņēmuma dienestu par grozījumiem pašvaldības valsts amatpersonu sarakstā likumā „Par interešu konflikta novēršanu valsts amatpersonu darbībā” noteiktajā kārtībā par šajā lēmumā noteiktajām personām.
6. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Komisijas locekliem, JIN, PS

Everita Kāpa, 25762764